i7:i 



af Oktober saa mange Flokke Kvækere omkring Viborg og 28 

 December omkring Hillerød saa en Del Kvækere, mange Dom- 

 paper, enkelte Kærnebidere og en Nøddekrige (Nucifraga caryo- 

 catactes), samt hørte, at en temmelig stor Flok Silkehaler havde 

 opholdt sig der i Begrundelsen af December. 



LIDT OM FUGLELIVET VED HADSUND 

 I VINTEREN 1913—14. 



AF 



HELGE SVENDSEN. 



Som Indledning skal jeg meddele, at der til min Ejendom 

 foruden en ret stor Have, et mindre Stykke Mark og Fjordeng 

 hører ca. 110 ha Skov. Denne strækker sig næsten ind til Had- 

 sund langs med Mariager Fjord og adskilles fra denne ved en 

 smal Strimmel Eng. I Kanten af Skoven ligger den Vej, som 

 jeg næsten daglig passerer, og hvor jeg har en særdeles god 

 Lejlighed til at fryde mig over det — særlig i denne Vinter — 

 ualmindelig rige Fugleliv. Skoven bestaar hovedsagelig af gamle 

 Bøge, yngre og ældre Gran, Bjærgfyr og særlig langs omtalte 

 Vej gamle El og forskellige andre Træarter og Buske. Sidste Aar 

 var godt Frøaar navnlig for Bøgens og Ellens Vedkommende. 



Rovfuglene er jo ikke stærkt repræsenterede om Vinteren. 

 Medens jeg om Sommeren har et Par rugende Musvaager, Lærke- 

 og Taarnfalke at more mig over, ser jeg i denne Tid kun lidt 

 til Rovfugle. En Aften lige i Skumringen i Januar Maaned kom 

 en Musvaage lige over Hovedet paa mig forfulgt af en stærkt 

 udskældende Vandrefalk. Spurvehøgen ser jeg dog tidt, ligesom 

 Natuglen er almindelig. En desværre sjælden Gæst er Havørnen. 

 I den ca 15 km herfra liggende Skov — Havnø Launkær — har 

 Havørnen i mange Aar ruget, undertiden 3 Par, og blev af Eje- 

 ren fredet paa det omhyggehgste; men desværre har Gift og Bly 

 bevirket, at de nu er ganske forsvundet. For et Par Aar siden 

 blev der ved Indløbet til Fjorden dræbt 2 Ørne. Den ene — en 

 gammel Han og et stort smukt Eksemplar, har jeg selv faaet 

 udstoppet; men det er unægtelig et adskilligt skønnere Syn at 

 se denne stolte og mægtige Fugl sejle hen over Skoven, — et 



12 



